बिजनेस जगत में जाना-पहचाना नाम हैं रतन टाटा। टाटा आज अपना 78वां बर्थडे मना रहे हैं। उनका जन्म 28 दिसंबर, 1937 को हुआ था। 1961 में टाटा ग्रुप से करियर शुरू करने के बाद वे 1991 में इसी कंपनी के चेयरमैन भी बने। साल 2012 में वो रिटायर हुए थे। बता दें कि टाटा की लव लाइफ भी काफी दिलचस्प रही है। उन्हें जिंदगी में चार बार प्यार हुआ, लेकिन शादी नहीं हो पाई।
1991 में टाटा समूह के चेयरमैन का पद संभालने वाले रतन टाटा ने कंपनी को बुलंदियों पर पहुंचाने में कोई कसर नहीं छोड़ी। बतौर चेयरमैन 21 साल में उन्होंने अपनी कंपनी को दुनिया में एक अलग पहचान दिलाई।
प्रोफेशनल लाइफ में कामयाबी के बीच ये सवाल भी उठते रहे कि उन्होंने शादी क्यों नहीं की। इस बारे में एक अमेरिकी टीवी चैनल को दिए अपने इंटरव्यू में टाटा ने सवालों के जवाब देने के साथ-साथ कई राज खोले थे। उनके अनुसार, वे किसी से प्यार करते थे और चार बार शादी के करीब भी पहुंचे, लेकिन शादी नहीं हो सकी। हालांकि, इस दौरान उन्होंने ये भी कहा कि कुंवारा होना भी बुरा नहीं है।
प्यार हुआ पर शादी नहीं
रतन टाटा ने इंटरव्यू में बताया कि उन्होंने चार बार प्यार किया और यह प्यार इतना ज्यादा था कि शादी तक बात आ पहुंची थी। हालांकि, हर बार अंत में शादी नहीं हो सकी। प्यार की इन चार कहानियों में सबसे ज्यादा सीरियस लव स्टोरी टाटा के अमेरिका में रहने से जुड़ी है। टाटा के अनुसार, "अमेरिका में हुए प्यार के बाद हम शादी करने वाले थे। उसी बीच मैं भारत लौट आया। उसे भी भारत आना था, लेकिन 1962 में भारत-चीन के बीच चल रहे युद्ध के कारण वो भारत नहीं आ पाई और कुछ साल बाद अमेरिका में ही उसने किसी और से शादी कर ली।" बता दें कि वे अपनी लव लाइफ के बारे में ज्यादा बात करना पसंद नहीं करते हैं।
आगे की स्लाइड्स पर क्लिक करके पढ़ें उनकी लाइफस्टाइल के बारे में...
hin_Deva hin_Deva hin_Deva hin_Deva hin_Deva hin_Deva